སློབ་དཔོན་ཆེན་མོ་པན་ཆེན་སྐུ་ཕྲེང་བཅུ་བར་བཙོན་གྲོལ་ཐོབ་རྗེས།བོད་ཀྱི་རྗེས་ལུས་ཀྱི་རྣམ་པར་འགྱུར་བ་མ་ཐེབས་ན།ང་ཤི་ཡང་མིག་བཙུམས་མི་ཐུབ་ཅེས་གཡར་དམ་བཞགབོད་ཀྱི་ཤེས་རིག་བསྐྱར་དར་དང་བསྟན་པ་ཡང་དར།རང་ཁ་རང་གསོ་གསུམ་དམིགས་སྒོར་བཟུང་ནས་ལོ་ངོ་བཅུའི་ནང་བོད་ཀྱི་ལོ་རྒྱུས་སྟེང་སྔར་བྱུང་མ་མྱོང་ཞིང་།ཕྱིས་ཀྱང་འབྱུང་དཀའ་བའི་འཕོ་འགྱུར་གསར་བ་ཞིག་གི་སྒོ་མོ་འབྱེད།ཐེངས་འདིརསྙན་ཞུ་ཡིག་འབྲུ་ཁྲི་བདུན་མནང་ལོ་རབས་བརྒྱད་ཅུའི་ནང་གི་ཁོང་གིས་རྒྱ་དམར་མི་དམངས་ཚོགས་ཆེན་ཁག་དང་དེ་མིན་གལ་ཆེ་བའི་ཚོགས་ཆེན་ཁག་ཏུ་བསྩལ་བའི་བཀའ་སློབ་ཁག་དྲུག་བསྡུས་ཡོད་ལ།བཀའ་སློབ་རེ་རེ་ལས་ངེས་པ་དོན་གྱི་སེམས་དཔའ་བ་དང་རང་ལས་གཞན་གཅེས།ཀུན་ལས་བོད་གཅེས་ཀྱི་རླབས་ཆེན་སྤྱོད་པ་མཐོང་ཐུབ་པར་མ་ཟད།ཁོང་གིས་ནམ་རྒྱུན༼ངའི་མི་ཚེ་ལོ་རྒྱུས་ནང་ནག་ནོག་གི་དྲི་མ་སྤུ་ཙམ་ཡང་འཇོག་གི་མིན༽ཞེས་པ་ནི་དོན་ལ་གནས་པ་ཞིག་ཏུ་ཅིས་གྱུར་མི་འདུག